MK โตอย่างสวยสดงดงาม
เป็นความสำเร็จต่อเนื่อง สำหรับ MKโดย ผลการดำเนินงานในไตรมาส 2 มีการเติบโตขึ้นมากอย่างเห็นได้ชัดเจน รายได้หลักมาจากธุรกิจอสังหาริมทรัพย์เพื่อการขาย สืบเนื่องจากการทำการตลาดเชิงรุกทุกๆ เดือนในโครงการบ้านที่เปิดขายรวม 11 โครงการทั่วกรุงเทพฯ โดยเฉพาะบ้านระดับกลาง-บน ราคา 8-12 ล้านบาท และบ้านระดับกลาง ราคา 4 ล้านบาทของบริษัท ได้รับการตอบรับดี
27 ส.ค. 2559

–คุณค่าบริษัท–
 
เป็นความสำเร็จต่อเนื่อง สำหรับ บริษัท มั่นคงเคหะการ จำกัด (มหาชน) หรือ MKโดย ผลการดำเนินงานในไตรมาส 2 มีการเติบโตขึ้นมากอย่างเห็นได้ชัดเจน รายได้หลักมาจากธุรกิจอสังหาริมทรัพย์เพื่อการขาย สืบเนื่องจากการทำการตลาดเชิงรุกทุกๆ เดือนในโครงการบ้านที่เปิดขายรวม 11 โครงการทั่วกรุงเทพฯ โดยเฉพาะบ้านระดับกลาง-บน ราคา 8-12 ล้านบาท และบ้านระดับกลาง ราคา 4 ล้านบาทของบริษัท ได้รับการตอบรับดี
ผลักดันให้ผลการดำเนินงานไตรมาส 2 สิ้นสุดวันที่ 30 มิถุนายน 2559 บริษัท มีรายได้รวมขยับขึ้นมาอยู่ที่ 675.19 ล้านบาท จากงวดเดียวกันของปีก่อน 368.35 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 46.41 ล้านบาท หรือ 0.05 บาทต่อหุ้น จากงวดเดียวกันของปีก่อน 5.08 ล้านบาท หรือ 0.01 บาทต่อหุ้น
จากผลประกอบการที่เติบโตต่อเนื่องในไตรมาส 2 ปี 59 ทำให้บริษัทฯ มีผลการดำเนินงานงวดหกเดือน สิ้นสุดวันที่ 30 มิถุนายน 2559 บริษัท มีรายได้รวมขยับขึ้นมาอยู่ที่ 1,286.95 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 140.82 ล้านบาท หรือ 0.14 บาทต่อหุ้น จากงวดเดียวกันของปีก่อน 35.59 ล้านบาท หรือ 0.04 บาทต่อหุ้น
ด้วย ความสำเร็จจากยอดขายอสังหาริมทรัพย์ ทำให้บริษัทจะยังคงดำเนินกลยุทธ์เชิงรุกในส่วนธุรกิจอสังหาริมทรัพย์เพื่อ การขายอย่างต่อเนื่องในช่วงครึ่งปีหลัง โดยได้ปรับภาพลักษณะโครงการต่างๆ พัฒนารูปแบบบ้านและพัฒนาพื้นที่ส่วนกลางเพื่อตอบโจทย์กลุ่มเป้าหมายให้มาก ยิ่งขึ้น
ขณะที่ได้เปิดบริษัทลูกคือ บริษัท ยัวร์ส พร็อพเพอร์ตี้ แมเนจเม้นท์ จำกัด ให้บริการด้านการบริหารจัดการอาคารและที่พักอาศัย ทั้งนี้เพื่อเป็นบริการหลังการขายเสริมทัพธุรกิจอสังหาริมทรัพย์ เสริมความแกร่งให้กับแบรนด์ระยะยาว พร้อมให้บริการกับโครงการบ้านต่างๆ ภายใต้บมจ.มั่นคงเคหะการ และปั้นเป็นธุรกิจให้บริการกับโครงการอื่นๆ อีกด้วย
นอกจากนี้ บริษัทมีแผนเปิดตัวโครงการบ้านอีก 2 โครงการ คือ ทาวน์โฮมระดับราคา 2 ล้านบาท และบ้านแฝดระดับราคา 3-4 ล้านบาท รวมมูลค่าโครงการ 841 ล้านบาท บนทำเลบางใหญ่ใกล้กับเซ็นทรัล เวสต์เกตและรถไฟฟ้าสีม่วงในไตรมาส 4 ปี2559
ส่วนความคืบหน้าในส่วนของ ธุรกิจอสังหาริมทรัพย์เพื่อให้เช่านั้น ล่าสุด บริษัท พรอสเพค ดีเวลลอปเมนท์ จำกัด ได้ร่วมลงทุนกับบริษัท ไทคอน โลจิสติกส์ พาร์ค จำกัด ในการพัฒนาก่อสร้างอาคารคลังสินค้าและโรงงานเพื่อให้เช่าในโครงการบางกอกฟรี เทรดโซนบนเนื้อที่ 150 ไร่ โดยมีช่วงระยะการพัฒนา 2 ปี (59-60) ซึ่งจะมีการรับรู้กำไรจากการขายสิทธิการเช่าช่วงที่ดินระยะยาวทันทีเมื่อโอน สิทธิการเช่าให้กับบริษัทร่วมทุนและส่วนแบ่งกำไร 40% ส่วนพาร์ค คอร์ท อพาร์ทเม้นท์ให้เช่าบนสุขุมวิท 77 จะมีการเปิดตัวโชว์ยูนิตภายในไตรมาส 4 ปี 59 โดยเฟสแรกจะเสร็จพร้อมให้บริการในปลายปี 60
อย่างไรก็ดีนอกเนื่อง จากธุรกิจที่ยังขยายตัวต่อเนื่องนั้น ทางบริษัทมีสิ่งที่น่าสนใจ คือ ในส่วนของค่า P/E อยู่ที่ 5.69 เท่า ถือว่ายังถูกมาก ยิ่งไปกว่านั้น เมื่อคำนวณมูลค่าทางบัญชีของหุ้นที่ระดับ 6.41 บาท มาคำนวณค่า P/BV ที่ระดับ 1.50 เท่า จะได้ราคาเหมาะสมที่ 9.62 บาท ขณะที่ราคาหุ้นบนกระดานอยู่ที่ระดับ 4.22 บาท ถือว่าราคาหุ้นยังมีแก๊ปให้เล่นอยู่พอสมควร
และสิ่งที่ขาดไม่ได้ สำหรับหุ้น MK ที่นักลงทุนรอคอยคงหนีไม่พ้นอัตราส่วนเงินปันผลตอบแทนไม่ต่ำกว่า 5%
MK ถือเป็นหุ้นในกลุ่มอสังหาริมทรัพย์อีกตัวหนึ่งที่ไม่ควรมองข้าม!
…
 
ผู้ถือหุ้นรายใหญ่
1.UBS AG SINGAPORE BRANCH 119,150,000 หุ้น 12.01%
2.บริษัท ฟินันซ่า จำกัด (มหาชน) 70,975,608 หุ้น 7.15%
3.บริษัท ซีพีดี โฮลดิ้ง จำกัด 60,000,000 หุ้น 6.05%
4.บริษัท ไทยเอ็นวีดีอาร์ จำกัด 55,120,392 หุ้น 5.56%
5.นายวิเชียร จิระกรานนท์ 39,267,600 หุ้น 3.96%
 
รายชื่อกรรมการ
1.นาย สุเทพ วงศ์วรเศรษฐ ประธานกรรมการ
2.นาย วรสิทธิ์ โภคาชัยพัฒน์ ประธานเจ้าหน้าที่บริหารและกรรมการผู้จัดการ
3.นาย วรสิทธิ์ โภคาชัยพัฒน์ กรรมการ
4.นาย ฟิลิปวีระ บุนนาค กรรมการ
5.นาง สุธิดา สุริโยดร กรรมการ